Comono Eiland is mos die seuntjie-eiland, waar net seuntjies woon. Geen dogtertjies nie. Ook nie mammas en pappas nie. ‘n Eiland waar seuntjies net speel en seuntjiedinge doen, enige seuntjie se droom.
Maar Gideon kan veg met ‘n swaard soos nie een van die ander seuntjies nie. Hy wen vir almal! Nie dat Gideon enigsins ‘n bakleierige seuntjie is nie, nee. Hy kan maar net goed veg met ‘n swaard en dit maak dat die seuntjies almal baie respek het vir hom, selfs al is hy nie heeltemal so slim soos hulle nie.
Tog, al is ou Gideon nie heeltemal so slim soos die ander nie en kan hy goed met ‘n swaard veg, het Gideon ‘n ander baie mooi eienskap. Iets wat gewone seuntjies nie sommer sal raaksien nie, want seuntjies is rof en seuntjies speel en is partykeer manman-vir-homself en ander kere eerder vir die span. En seuntjies hou van die sterker outjies wat goed kan bal skop en vinnig kan hardloop en sien nie altyd die sagter dinge in die lewe raak nie.
Gideon sal altyd uitkyk vir die eenkant-outjies. Daardie outjies wat nié so vinnig en so sterk is nie. Vir die stadige een wat dalk sukkel om die rotste uit te klim. Of wat agter raak as hulle ver hardloop. En dan sal Gideon by daardie seuntjies agterbly sodat hulle nie bang word of verdwaal of heeltemal agter raak nie. Of sodat hy hulle kan help wanneer hulle val, of as die rots te hoog is, hom druk of trek sodat hy ook die rots kan uitklim. En min seuntjies weet regtig daarvan, omdat hulle gewoonlik daar in die voorste bondel is en dit nie raaksien nie, en ook omdat die seuntjies wat nie so sterk is nie, partykeer maar skaam ook is en dit dan nie sommer oral sal vertel nie. En Gideon is ook nie een wat dit sommer sal uitbasuin nie. Dit is eintlik ‘n stille band tussen hom en die nie-so-sterk seuntjies waarvan net hulle weet.
En nou is ek regtig klaar. Ek het jou inlinks behoorlik oorstroom met al my stories. Sorrie man, jy hoef nie almal in jou kinderboek te sit nie. 🙂
Dit voel my of ek nou heeltemal oorgeneem het. Ons kan minder maak. Ja ek weet nie. Dalk kan jy op voorblad die paar skrywers se bame noem en dan voor die stories begin, daardie vooraf stukkie. Van die goue vroue en al. 🤔?
O ja . Die lomp outjie wat al die balke misvang en nie vinnug kan hardloip nie!- dis ekke daai maar ek was die enigste dogtertjie op seuntjie eiland. Toe het die seuntjies gesê hulle help my maar want ek is mos n meisiekind!
O hulle help jou toe! Ek moet bieg, baie van die seuntjies se eienskappe is myne. Lomp, geen ball sense. Ek kon nog vertel van die seuntjie wat nie kan swem nie ook, want eilandseuntjies moet kan swem.